polyglot-tagger/wikipedia-language-snippets-filtered huggingface dataset:
తెలుగును 2013 లో పురుషోత్త్ కుమార్ గుత్తుల రూపకల్పన చేసి అభివృద్ధి చేశారు , సిలికాన్ ఆంధ్ర సిల్ ఓపెన్ ఫాంట్ లైసెన్స్ 1.1 కింద అందుబాటులో ఉంచారు. లాటిన్‌ను అర్జెంటీనాలో ఒక రకమైన ఫౌండ్రీ అయిన హుయెర్టా టిపోగ్రాఫియాలో జువాన్ పాబ్లో డెల్ పెరల్ అభివృద్ధి చేశారు మొదట అలెగ్రేయా సాన్స్‌గా ప్రచురించబడింది. ఈ గురజాడ ప్రాజెక్టుకు భారతదేశంలోని హైదరాబాద్ కేంద్రంగా పనిచేస్తున్న టైప్ డిజైనర్ అప్పాజీ అంబరీషా దర్భా నాయకత్వంలో తయారు అయినది.
ఈ జాల ఖతుల సౌలభ్యాన్ని మన జాల పుటలలో వినియోగించుకోడానికి, మనకు కావాలసిన ఖతులను ముందుగా మన సర్వర్ లోనికి ఎక్కించాలి. ఆ తర్వాత ఫైలులో , @- అన్న నియమం ద్వారా ఖతిని నిర్వచించాలి. ఆపై, కావలసిన అంశాలకు ఆ ఖతిని వర్తింపజేయవచ్చు.
గురజాడ ఖతిని నిర్వచించడం మనం జాల ఖతిగా ఉపయోగించిన ఖతి వాడుకరి కంప్యూటర్లో ఉంటే దాన్నే ఉపయోగించవచ్చు. అందుకు లక్షణానికి విలువనూ ఇవ్వవచ్చు.
తెలుగు, ఆంగ్ల భాషల్లోనే కాక ఇతర భాషల్లో నిష్ణాతులైనా సుబ్బారావు పంతులు వ్యాకరణ రచనలు, అనువాదాలు, స్వీయచరిత్ర రచన వంటివి సాగించాడు. ఆంగ్లభాషలో నిష్ణాతుడైన వెన్నెలకంటి సుబ్బారావు తన స్వీయచరిత్రను రాసుకున్నాడు. డైరీలు కూడా రాసుకోని సుబ్బారావు స్వీయచరిత్రలో వివరాలన్నీ పూసగుచ్చినట్టు తారీఖులతో సహా రాసుకోవడం విశేషం.120పేజీలు ఉన్న ఈ స్వీయచరిత్రను అతని కుమారుడు తిరువళ్ళూరు జిల్లా మున్సిఫ్ గా పనిచేసిన వెన్నెలకంటి గోపాలరావు 1873లో మద్రాసు ఫాస్టర్ ప్రెస్లో ముద్రించాడు. "ఆటోబయోగ్రఫీ ఆఫ్ వెన్నెలకంటి సుబ్బారావు 1784-1839" గా సుబ్బారావు మరణానంతరం ప్రచురితమైన ఈ గ్రంథం అచ్చులోకి వచ్చిన తొలి తెలుగువాడి ఆత్మకథగానే కాక ఆంగ్లభాషలో ముద్రితమైన తొలి ఆత్మకథగానూ చారిత్రిక ప్రఖ్యాతి వహించిందని నెల్లూరు ప్రాంత చరిత్రను గురించి పరిశోధించిన ప్రముఖ చరిత్రకారుడు ఈతకోట సుబ్బారావు పేర్కొన్నారు.
ఆనాటి కంపెనీ పాలనలో ఉన్నతోద్యోగాలు నిర్వర్తించిన సుబ్బారావు సమాజసేవలో కూడా తమవంతు బాధ్యత నిర్వర్తించారు. ఒంగోలు సమీపంలోని సింగరాయకొండ ప్రాంతంలో బాటసారులకు మజిలీ చేసే సౌకర్యాలు లేకపోవడం గమనించిన సుబ్బారావు సత్రం కట్టించారు. ఆ సత్రానికి తన భార్య కనకమ్మ పేరిట "కనకమ్మ సత్రం"గా నామకరణం చేశాడు. ఎన్నో ఏళ్ల పాటు దారినపోయే బాటసారులకు మజిలీగా ఉపయోగపడిన ఆ సత్రం అటువైపు నుంచి రహదారులు వేరేవైపుకు మారిపోగా వందల ఏళ్లకు నిరుపయోగమై శిథిలావస్థకు చేరుకుంది. ఆ స్థితిలో సత్రం ఎక్కడ ఉందో కూడా తెలియకపోవడంతో పాదయాత్రికుడు ప్రొఫెసర్ ఆదినారాయణ 2010 ఆ ప్రాంతాల్లో కనుగొన్నాడు. ఆటోబయోగ్రఫీ ఆఫ్ వెన్నెలకంటి సుబ్బారావు గ్రంథాన్ని, ఆనాటి కంపెనీ కాలంలోని స్పష్టాస్పష్టమైన మాపులను ఆధారంగా తీసుకుని కాలగర్భంలో కలిసిపోయిన రాజమార్గాలను సాహిత్యాధారాలతో ఊహించి ఆ సత్రాన్ని కనుగొన్నాడు.
అప్పట్లో దత్తమండలాలుగా ఉన్న కడప-కర్నూలు-బళ్ళారి జిల్లాల్లో సబ్ కలెక్టర్ కార్యాలయాల్లోనూ, ఆ తర్వాత మంగళూరు కలెక్టర్ కచేరీలోనూ, 1806లో కసరా జిల్లాలోనూ దుబాసీగా పనిచేశాడు. మంగళూరులో రిజిస్ట్రార్ గా ఉన్న మెక్ రెల్ కు తెలుగుభాష నేర్పాడు. శ్రీరంగపట్టణంలోని జిల్లాకోర్టులో హెడ్ ఇంగ్లీషు రైటరుగా చేరి ఎంతో దీక్షాదక్షతలతో పనిచేసి మైసూరు మహారాజా సత్కారాలు పొందాడు. అనారోగ్య కారణాల రీత్యా నెల్లూరు చేరుకుని కలెక్టర్ ఫ్రేజర్ వద్ద ఉద్యోగంలో చేరి చట్టాల గురించి ఆమూలాగ్రం తెలిసిన వ్యక్తిగా పేరొందాడు. 1815కే మాతృభాష తెలుగుతో పాటుగా ఆంగ్లం, పార్శీ, హిందుస్థానీ , తమిళం భాషలు నేర్చి మద్రాసు సుప్రీం కోర్టులో 14 సంవత్సరాలపాటు పరభాషల దుబాసీగా పనిచేశాడు.
వెన్నెలకంటి సుబ్బారావు పూర్వీకులది నెల్లూరు ప్రాంతానికి చెందిన ఇందుకూరుపేట సముద్రతీరంలోని నిడిముసలి గ్రామం. 1784, నవంబర్ 28 న నేటి ప్రకాశం జిల్లాలోని ఓగూరు గ్రామంలో సుబ్బారావు జన్మించాడు. తల్లి వెంకమ్మ, తండ్రి జోగన్న. సుబ్బారావుకు తొమ్మిదేళ్ల వయసులోనే తండ్రి మరణించడంతో, మేనమామ తమ గ్రామమైన ఓగూరు తీసుకెళ్లి చదివించాడు. 1795లో మేనత్త కుమారుడు ఒంగోలు గోపాలకృష్ణయ్యతో కలసి బందరు పట్టణం చేరి, మరో మేనత్త కుమారుడు మంచెళ్ల పాపయ్య వద్ద సర్కారు లేఖలు రాసే పద్ధతులు నేర్చుకున్నాడు.
అప్పటికే బందరు ఇంగ్లీషువారి ఆధీనంలో ఉండేది. అక్కడ కలెక్టర్ వద్ద సుబ్బారావు గుమస్తాగా ఉద్యోగజీవితం ప్రారంభించాడు. 1797లో పాపయ్య కుమార్తెను వివాహం చేసుకున్నాక పాపయ్య మరణించాడు. తిరిగి సుబ్బారావు బూడిపాటి వెంకటాచలం వద్ద ఇంగ్లీషుభాషను నేర్చుకున్నాడు. తర్వాత గుంటూరు వెళ్లి పెరియతంబి పిళ్లై సహకారంతో పే-మాస్టర్ విల్సన్ వద్ద నెలకు ఒక వరహా జీతంతో సర్కారుజాబులు రాసేందుకు చేరాడు. అనంతరం అతను దుబాసీ గా మారాడు. ఆ ఘటన అతని జీవితాన్ని మలుపుతిప్పింది.
వెన్నెలకంటి సుబ్బారావు ప్రభుత్వంలో ఉన్నతోద్యోగిగా పనిచేస్తూ ఎందరికో ఉద్యోగావకాశాలు కల్పించాడు. "కాశీయాత్ర చరిత్ర" గ్రంథకర్త, నాటి మద్రాసు సుప్రీంకోర్టులో ఉన్నతస్థాయి ఉద్యోగాన్ని పొందిన ఏనుగుల వీరాస్వామయ్యకు మద్రాసుకోర్టులో ఉద్యోగాన్ని ఇప్పించిన వ్యక్తి వెన్నెలకంటి సుబ్బారావే.
1806 ప్రాంతాల్లో మంగళూరులో రిజిస్ట్రారుగా పనిచేసిన మెక్ రెల్ తో కలిసి కన్నడభాష వ్యాకరణం రచించారు. 1820ల్లో మద్రాసు స్కూల్ బుక్ సొసైటీలో సభ్యత్వం స్వీకరించిన సుబ్బారావు చిన్నారులకు ఉపయోగపడే పలు వాచకాలను తెలుగులోకి అనువదించారు.
ఈ గ్రంథంలో కుంఫిణీ పాలన తొలినాళ్లలో సామాజిక, రాజకీయ స్థితిగతులు, ఆనాటి దక్షిణభారత దేశపరిస్థితులు వంటివి ఎన్నో తెలుస్తాయి. చారిత్రికంగా ప్రఖ్యాతి పొందిన ఈ ఆత్మకథను తెలుగులోకి అక్కిరాజు రమాపతిరావు అనువదించారు.
ఖలేజా 2010 సెప్టెంబరులో విడుదలైన తెలుగు చిత్రం. ఘట్టమనేని మహేశ్ ‌బాబు, అనుష్క,ప్రకాశ్ రాజ్ ప్రధాన తారాగణంగా త్రివిక్రమ్ శ్రీనివాస్ దర్శకత్వంలో శింగనమల రమేశ్, సి. కళ్యాణ్ లు సంయుక్తంగా నిర్మించిన చిత్రం ఇది. మణిశర్మ సంగీత దర్శకత్వం వహించాడు. దైవం మానుష రూపేణా అనే భావన చుట్టూ అల్లుకున్న కథ ఇది. ఓ శక్తివంతుడైన వ్యాపారవేత్త చేతిలో పడి నలిగిపోతున్న పేదలను ఓ టాక్సీ డ్రైవర్ కాపాడటం స్థూలంగా ఈ చిత్ర కథ.
ప్రీప్రొడక్షన్ సమయంలో స్క్రిప్టు రాసుకోవడం పూర్తయ్యాకా షూటింగ్ మొదలై నడుస్తున్న సమయంలో కూడా ఎప్పటికప్పుడు మార్పులు చేసుకుంటూ సినిమా తెరకెక్కించారు.
బంధువులైనా, మిత్రులైనా తమ ఆస్తులు కాజేయటానికి వస్తున్నారని తెలిసినా వారిని కాదనలేక వారి మధ్యనే అనుక్షణం అప్రమత్తతో జీవించడం ఎంతటి నరకం?
ఇలాంటి ప్రశ్నలన్నింటినీ నాటకం లేవనెత్తుతుంది. అంతేగాక ఒకవైపు సంపద పెరుగుతుంటే మరోవైపు దారిద్య్రం, బీదలపాట్లు అనివార్యంగా పెరుగుతాయనే సత్యాన్ని తెలియజేస్తుంది. ఆనాడు సూక్ష్మస్థాయిలో ఉన్న ఈ విపరిణామాలు కుటుంబాలను, రంగాలను, సంస్థలను, గ్రామాలనే గాక చివరకు దేశాలను కూడా ఎలా ఆక్రమిస్తున్నాయో రోజూ మనం పత్రికలో మీడియాలో చూస్తూనే ఉన్నాం.
శ్రీపతి ఓ ధనవంతుడు. అతను ఆ ఆస్తిని సక్రమంగా సంపాదించాడో, అక్రమంగా సంపాదించాడో ఎవరికీ తెలియదు. చిన్నప్పుడు అల్లరిచిల్లరిగా తిరిగే శ్రీపతి, యువకుడిగా ఉన్నప్పుడు ఓ అమ్మాయిని తీసుకుని పారిపోతాడు. వారికి కూతురు పుట్టిన తర్వాత ఆమె చనిపోతుంది. అప్పటి నుండి శ్రీపతే తల్లీతండ్రీ అయి ఆ కూతుర్ని అపురూపంగా పెంచుకుంటాడు. ఊరిచివర ఒక బంగళా కట్టుకుని కార్లతో, నౌకర్లతో దర్జాగా బ్రతుకుతుంటాడు. ప్రక్కనే చెరువు ఉంటుంది. కప్పల బెకబెకలతో నాటకం ప్రారంభం అవుతుంది.
తెప్పలుగా చెరువు నిండితే కప్పలు చేరినట్టు, సంపద సమకూరినంతనే బంధువులు రాబందులుగా ఇంటికి చేరతారనే సుమతీ శతకంలోని పద్యం ఆధారంగా ఆచార్య ఆత్రేయ 60 ఏళ్ల క్రితం రూపొందించిన సాంఘిక నాటకం కప్పలు ఇది పైకి సాధారణంగా కన్పించేది. కానీ అంతర్లీనంగా పెట్టుబడిదారీ వ్యవస్థ దుష్ఫలితాలను ఆనాడే అతి సులభంగా చర్చిస్తుంది. కాబట్టే ఈ నాటకం సంచలనం సృష్టించడంతోపాటు సర్వకాలీన సర్వజనీయమై కూర్చున్నది.
యుక్త వయసురాలైన శ్రీపతి కూతురు కమలను తన పెద్ద కొడుకుకు చేసుకోవాలనే తలంపుతో పంకజమ్మ తన భర్త, పిల్లవాడితో సహా ఆ ఇంట్లోకి చేరుతుంది. అలాగే భద్రయ్య అనే వ్యక్తి, తన పదహారేళ్ల కూతుర్ని శ్రీపతికి ఇచ్చి పెళ్ళి చేయాలనే ఉద్దేశంతో ఆ ఇంట్లో తిష్టవేస్తాడు. శ్రీపతి ఆస్తి కోసమే బంధుత్వాన్ని అడ్డుపెట్టుకుని వీరు ఆ ఇంటిలో పాగా వేశారని ప్రత్యేకించి చెప్పనక్కర్లేదు.
ఆర్థిక ప్రయోజనాలు ఆధారంగా నిర్మించుకునే కృత్రిమ, కుహనా మానవ సంబంధాలు ఎంత సహజంగా చలామణి అవుతున్నాయో నాటకం తేటతెల్లం చేస్తుంది. ఆధునిక తెలుగు నాటక రచనా విధానానికి ఆత్రేయ అగ్రశ్రేణిలో ఉన్నట్టు రుజువు అవుతుంది. ఇంతటి విషయాన్ని సులభశైలి, తక్కువ పాత్రలతో, తక్కువ సమయంలో, అర్థవంతమైన సంభాషణా చాతుర్యంతో, నాటక లక్షణాలతో పగడ్బంధీగా నిర్మిస్తాడు.
షాకిర్ , రషద్ ఖలీఫా ల ఆంగ్ల తర్జుమాలో ఖురాన్ పదమైన జిజియాకు "పన్ను"గా తర్జుమా చేశారు, కాని పిక్థాల్ తన తర్జుమాలో నిర్బంధ రుసుము గా తర్జుమా చేశారు. కాని యూసుఫ్ అలీ జిజియా పదానికి లిప్యాంతరీకరించి "జిజికా" గానే వాడాడు.
యూసుఫ్ అలీ ప్రకారం "ఈ పదము ఒక సాంకేతిక పదము, పన్ను కొరకు స్వీకరించారు, ఈ పన్ను ముస్లిమేతరుల నుండి ముస్లిం పాలకులు స్వీకరించేవారు. ఇస్లాంను స్వీకరించకుండా, వారి వారి మతాల పట్ల విధేయత కలిగి జీవించడానికి ఇష్టపడే వారినుండి స్వీకరించేవారు. ముస్లిం పాలకుల పాలనలో సురక్షితమైన జీవనం సాగించడానికి ప్రతిఫలంగా జిజియాను చట్టప్రకారం ముస్లిం పాలకులకు చెల్లించేవారు."
ఇబ్న్ అల్-ముతారజ్ ప్రకారం జిజియా పదం "ఇద్జజా" నుండి స్వీకరింపబడింది. అర్థం "ప్రత్యామ్నాయం" లేదా "సమృద్ధి", స్వీయమతావలంబన కొరకు ప్రత్యామ్నాయంగా చెల్లించే పన్ను. "
యూసుఫ్ అల్-కరాదవి ఇలా అంటాడు, జిజియా పదం "జజా" నుండి ఉద్భవించినది, అర్థం "బహుమానం" లేదా "బదులు" లేదా "పరిహారం". ముస్లిమేతరులు ఒప్పందం ప్రకారం పన్ను రూపేణా ముస్లిం ప్రభుత్వాలకు చెల్లించే మొత్తం.
ఎడ్వర్డ్ విలియం లేన్, ఇలా సూచిస్తాడు; అరబిక్-ఇంగ్లీష్ నిఘంటువు ప్రకారం జిజియా ముస్లిమేతరులు ముస్లిం పాలకులకు రక్షణార్థము చెల్లించే పన్ను.
ఇబ్న్ రుషద్ ఇలా విశదీకరిస్తాడు; "జిజియా" ఒక విశాలతత్వము, పన్ను అనే శబ్దం కంటే విశాలమైనది. యుద్ధాల సమయంలో ప్రాణాలొడ్డి సంరంక్షించే పాలకులకు ఇవ్వబడే రుసుము.
జిజియా లేదా జిౙయా ఒక తలసరి ఆదాయంపై విధించే/వసూలు చేసే పన్ను. సాధారణంగా ఇది ఇస్లామీయ దేశాలలో ఇది ముస్లిమేతరులపై విధించే పన్ను విధానం, అందులోనూ నిర్దిష్టమైన విధానాలకు లోబడి మాత్రమే. ఈ పన్ను ముస్లిమేతరులైన "పురుషులు", సైన్యంలో పనిచేసే వయస్సు అర్హత గలిగి, అధికారాలకు పొందగలిగినవారికి మాత్రమే వర్తించేది. . ముస్లిం పాలకులు తమ రాజ్యాలలోని ముస్లిమేతరులపై చట్టపరమైన పన్నుగా జిజియాని అభివర్ణించి విధించేవారు. ముస్లిం పాలకులకు మునుపు, పన్నులు చెల్లించే వారని, అందువలన వీరికి పన్ను విధించవచ్చని భాష్యం ఇచ్చేవారు. ఈ పన్ను చెల్లింపుకు బదులుగా వారు తమ తమ ధర్మములను అవలంబించుకునే విధానం అనుసరించబడేది. సైన్యంలో పాలుపంచుకునేందుకు మినహాయింపు లభించేది. ఇతర దేశాల వారు దండయాత్రలు చేసిన సమయాలలో జిమ్మీలకు రక్షణ కల్పించే బాధ్యత జిజియా వసూలు చేసే ముస్లిం పాలకులపై యుండేది. అదే విధముగా ముస్లిం పాలకులు ముస్లింలపై జకాత్ పన్ను విధించేవారు. ఈ జకాత్ ముస్లింలపై చట్టబద్ధమైనది.
జిజియా పదానికి శాస్త్రీయ హేతువులు రెండు కానవస్తాయి: ఛాందసవాద , సార్వత్రిక. మొదటిది జిమ్మీ ల నుండి వారి ధార్మిక, మాన ప్రాణ రక్షణ కొరకు బయటి దండయాత్రల నుండి కాపాడుట కొరకు ప్రతిఫలంగా ఇవ్వబడే రుసుము లేదా పన్ను.). రెండవది, ఎలాగూ, ప్రతి వ్యక్తి ప్రథమ కర్తవ్యం , జన్మహక్కు కూడానూ. ముస్లిమైనా, ముస్లిమేతరుడైనా చెల్లించవలసిన పన్ను. అది జిజియా రూపం గావచ్చు లేదా జకాత్ రూపం గావచ్చు. వీటి మధ్యగల సంబంధాన్ని, తారతమ్యాన్ని, క్రింది పట్టికలో వీక్షించండి. .
జిజియా పన్ను ఎవరికి విధింపబడేది : ముస్లిమేతరులైన పురుషులు. ఎవరు మినహాయింపబడ్డారు : బానిసలు, స్త్రీలు, పిల్లలు, వృద్ధులు , వ్యాధి గ్రస్తులు, సాధువులు, సంతులు, పర్ణశాలలు , పేదలు, మున్నగు వారు జిజియా పన్నునుండి మినహాయింపబడిన వారు. స్వతంత్రులు, ధనికులు మాత్రం జిజియా చెల్లించేవారు.
అరబ్బీ భాషలో 'జిజియా' అర్థం "జిమ్మీ ల నుండి స్వీకరంప/వసూలుచేయ బడినది, ఇది "అంగీకారం ద్వారా ముస్లిమేతరుల నుండి వసూలు చేయబడిన రొక్కం".ఈ ఒప్పందం ప్రకారం ముస్లిమేతరులకు జిమ్మీ స్థితిని కలుగజేస్తారు; ఈ పదజాలము అరబ్బీ పదమైన జిజియాకు దగ్గరి అర్థము "బహుమతి"గా స్వీకరింపబడింది.
అబూ యూసుఫ్ గ్రంథం "కితాబ్ అల్ అఖ్రజ్" ప్రకారం జిజియా శాశ్వత పన్ను గాదు, నిర్దేశింపబడిన మొత్తము కూడా లేదు. ఈ పన్ను ధనము , ఆస్తులపై విధింపబడేది. ధనిక వర్గానికి 48 దిర్హమ్ లు, మధ్య ధనిక వర్గానికి 24 దిర్హం లు, వృత్తి కళాకారులకు, సేవకులకు 12 దిర్హాలు పన్ను విధింపబడేది.
జిజియా పన్ను ప్రతి ముస్లిమేతర పురుషుడు, ధనబలం, ఆస్తి, పన్ను చెల్లించే స్తోమత కలిగి, ముస్లిం రాజ్యంలో స్వతంత్రంగా జీవించే హక్కును పొందుటకు, సైన్యం పాల్గొనే నిబంధన నుండి విముక్తి లేదా మినహాయింపు పొందుటకు ధన, మాన, ప్రాణ రక్షణ పొంది స్వతంత్రంగా జీవించుటకు చెల్లించే పన్ను.
మాలికి ఫిఖహ్ పాఠశాల ప్రకారం జిజియా పన్ను "గ్రంథ పజలు" అయిన యూదులు, క్రైస్తవులు , సబియన్ల పై విధించేవారు. ఆతరువాత ముస్లిమేతరులందరిపై విధించేవారు. కొందరు పాలకులు హిందువులపైనా, సిక్కులపైనా విధించారు.
జిజియా అనేపదము ఖురాన్ 9:29 యందు కానవస్తుంది, కాని దీనిని పన్ను రూపేనా విశదీకరంపబడలేదు. పాల్ హెక్ ప్రకారం, ఈ జిజియా పన్ను విధానం ససానిద్ కాలంలో ప్రారంభించబడింది.
అనేక ముస్లిం పాలకులు, ఈ జిజియా పన్ను విధానం ద్వారా ముస్లిమేతరులు ఇస్లామీయ రాజ్యాన్ని గుర్తించడానికి దోహదపడే హేతువని అభిప్రాయపడేవారు.
చండలూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి జనకవరం పంగులూరులో ఉంది.సమీప జూనియర్ కళాశాల జె.పంగులూరులోను, ప్రభుత్వ ఆర్ట్స్ / సైన్స్ డిగ్రీ కళాశాల ఇంకొల్లులోనూ ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ అద్దంకిలోను, మేనేజిమెంటు కళాశాల ఇంకొల్లులోనూ ఉన్నాయి. సమీప వృత్తి విద్యా శిక్షణ పాఠశాల ఇంకొల్లులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఒంగోలులోనూ ఉన్నాయి.
చండలూరులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్ గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆ ఊరికి చేరాక మళ్ళ సూరి అనే యువకుడి సహాయంతో అక్కడున్న ఒక మసీదుకు వెళ్తాడు. ఒక కుర్రాడికి అప్పజెప్పి మళ్ళ సూరి వెళ్ళిపోతుండగా, రాము-ఆ కుర్రాడి సంభాషణ ద్వారా రాము తన తండ్రి శత్రువైన రాఘవ రావు కొడుకని తెలుసుకుని తనని చంపాలని బయలుదేరతాడు కానీ అప్పటికే రాము ఆ ప్రదేశంలో లేడని తెలుసుకుంటాడు. ఆ కుర్రాడికి తన విషయాన్ని చెప్పి తన పొలం అమ్మడంలో సహాయం చేయగలిగే వ్యక్తిని చూపించమంటాడు. అప్పుడు ఆ కుర్రాడు రామినీడుని పరిచయం చేస్తాడు. రామినీడు ఇంటికి రాము వెళ్ళి అక్కడే భోజనం చేసి ఆయనతో పాటు తన పొలానికి వెళ్ళాలనుకుంటాడు రాము. సహజంగా అతిథులకు మర్యాదలు చేయడం రామినీడు అలవాటు. తన ఇంటి గడప దాటేంతవరకూ తన శత్రువునైన చంపని రామినీడు గడప దాటాక మాత్రం తన శత్రువుని ప్రాణాలతో వదలడు. ఇంతలో అపర్ణ రామినీడు కూతురని తెలుసుకున్న రాంఉ అపర్ణకి తన పుస్తకాన్ని ఇస్తాడు. అపర్ణలోని చిత్రకారిణిపై ఎప్పుడూ వెక్కిరించే అపర్ణ కుటుంబ సభ్యులు ఆ పుస్తకం వల్ల రాము ట్రైను మిస్స్ అయ్యాడని తెలిసి కడుపుబ్బా నవ్వుకుంటారు.
రామినీడు ఆ ఉయ్యాల సంఘటన గురించి తెలుసుకున్నాక చంపాలని రామినీడు, తప్పించుకోవాలని రాము తాపత్రయపడుతుంటే అపర్ణ, శ్రీకాంతులు మాత్రం రాము అపర్ణను ప్రేమిస్తున్నాడు కనకే ఇల్లు కదలటంలేదని భావిస్తారు. మరుసటిరోజు రామినీడు తమ్ముడి ఆప్తికం. ఇల్లంతా బంధువులతో నిండిపోయింది. బంధువులంతా వెల్లిపోయాక తన చావు ఖాయమని తెలుసుకున్న రాము శ్రీకాంతు తల్లిదండ్రులని అపర్ణ, శ్రీకాంతుల పెళ్ళి విషయంపై రామినీడుతో తెల్చుకోమని రెచ్చగొడతాడు. తద్వారా చుట్టాలందరూ ఇంట్లో ఉండగా అదే రోజు రాత్రి తన కూతురి పెళ్ళిని నిశ్చయిస్తాడు రామినీడు. శ్రీకాంతు ఏమాత్రం ఒప్పుకోక అపర్ణ గీసిన బొమ్మలని పిచ్చిగీతలని అంటాడు. అప్పుడే రాము అపర్ణ కుటుంబానికి ఆ బొమ్మల్లో దాగున్న అర్థాన్ని వివరిస్తాడు. అప్పుడే శ్రీకాంతు అపర్ణతో, అపర్ణ రాముతో ప్రేమలో పడగా రాము పెళ్ళి జరిగితే ఇల్లు దాటక్కరలేదని సంబరపడతాడు.
మళ్ళ సూరి ద్వారా నిజం తెలుసుకున్న రామినీడు తన ఇంటి నిబంధనల వల్ల రాముని గడప దాటించి చంపాలనుకుంటాడు. పిల్లలతో దాగుడుమూతలు ఆడుతున్నప్పుడు రాము అనుకోకుండా స్టోర్ రూములో తన తల్లిదండ్రులు ఫొటోలను చూసి ఈ రెండు కుటుంబాల మధ్య వైరం ఉందని గ్రహించి, గడప్ దాటితే చస్తానని తెలుసుకుంటాడు. సరిగ్గ గడప దాటే సమయానికి రాము ఆ ఇంట్లోని ఉయ్యాల తాళ్ళను కోసి అది తన మీదకి వచ్చాక వెనక్కి దూకి తన నడుము విరిగిందని నమ్మించాక అపర్ణ బావ మరియూ డాక్టరైన శ్రీకాంతు తనని పైనున్న గదిలో విశ్రాంతి తీసుకోమని చెప్తాడు. చిన్నపటినుంచీ తనకు అపర్ణపై ఎలాంటి భావాలు లేవని చెప్పిన తమ కుటుంబాలు తమ పెళ్ళి చెయ్యాలనుకుంటున్న ఈ తరుణంలో శ్రీకాంతు రాము అపర్ణను ప్రేమిస్తున్నాడని భావించి వాళ్ళ ప్రేమ నిలబడాలని, తద్వారా తను తప్పించుకోవాలని శ్రీకాంతు ఏదో ఒక రకంగా రాముని ఇంట్లోనేఉంచాలనుకుంటాడు.
కుటుంబ కలహాల కారణంగా రామినీడు తమ్ముడు, తన బావ రాఘవ రావు ఒకరినొకరు చంపుకుంటారు. ఇది తెలిసి రాఘవ రావు భార్య తన కొడుకు రాముతో కలిసి హైదరాబాద్ వెళ్ళిపోతుంది. తన తమ్ముడి చావుకు కారణమైన రాఘవ రావు కుటుంబాన్ని చంపాలని రామినీడు, తన కొడుకులు శపథం చేస్తారు. దాదాపు పతికేళ్ళ తరువాత అనాథగా బ్రతుకుతున్న రాము ఉద్యోగం పోయాక తన ఇంటికి తన ఊరిలో ఉన్న ఆస్తికి సంబంధించిన పత్రాలను పోస్టులో పొందుతాడు. ఆ ఊరిలో తన పొలాన్ని అమ్మి, ఆ డబ్బుతో ఒక ఆటో ట్రాలీ కొని తను పోగొట్టుకున్న ఉద్యోగాన్ని సాధించాలనుకుంటాడు. స్వతహాగా అమాయకుడు, శ్రమజీవి అయిన రాము ట్రైను పట్టుకుని తన ఊరికి వెళ్తాడు. అదే ట్రైనులో తనకి అపర్ణ పరిచయమౌతుంది. తన బొమ్మల పుస్తకాన్ని వదిలేసి వెళ్ళడంతో రాము అది ఇచ్చే ప్రయత్నంలో త్రైను నుంచి సకాలంలో దిగలేకపోతాడు.
రామినీడు పెళ్ళిని గుడిలో జరిపిస్తున్నానని, ఇక తను గడప దాటక తప్పదని బెదిరిస్తాడు. అపర్ణ సలహా మేరన సారె బుట్టల్లో దూరాక ఇదంతా రామినీడు చిన్నకొడుకు బైర్రెడ్డి చూస్తాడు. తన బాబాయి హత్యకు పగ తీర్చుకుంటానని, అందరూ చూస్తుండగా నడిసీమలో అడ్డంగా నరికి చంపుతానని తన అనుచరులతో చెప్తాడు. ఇది విన్న రాము వారు లేని సమయం చూసి ఆ బుట్టలో బంతిపూలు నింపి ఖాళీ బుట్టలో దూరుతాడు. నడిసీమలో బుట్టను నరికాక బంతిపూలని చూసి వాడినిటిదగ్గరే ఉన్నాడని ఇంటివైపు పరిగెడుతాడు. అప్పుడే ఇంటిగడప దాటి పరిగెడుతున్న రాముని బైర్రెడ్డి, తన మనుషులు తరుముతుంటారు. తన పాత సైకిల్ ద్వారా వాళ్ళనుంచి తప్పించుకుతిరుగుతూ, లోయలు దాటి ఒక పాత వంతెన వద్దకి అపర్ణతో కలిసి చేరుకుంటాడు రాము.
ఆర్కా మీడియా పతాకంపై ఎస్.ఎస్.రాజమౌళి దర్శకత్వంలో యార్లగడ్డ శోభు, దేవినేని ప్రసాద్ నిర్మించిన చిత్రం మర్యాద రామన్న. సునీల్, సలోని జంటగా నటించిన ఈ సినిమాకి ఎం.ఎం.కీరవాణి సంగీతాన్ని అందించారు. తన ఇంటిగడప దాటేంతవరకు అతిథి ప్రాణాన్ని తీయని ఒక ఊరి పెద్ద ఇంటికి వెళ్ళి, తన తండ్రికీ ఆ పెద్దమనిషికీ తగాదాలున్నాయని తెలుసుకుని తన ప్రాణాలను కాపాడుకోవలనే ఒక యువకుడు కథను వివరించే ఈ సినిమా సునీల్ కి హీరోగా రెండో సినిమా. జూలై 23, 2010న విడుదలైన ఈ సినిమా భారీవిజయాన్ని సాధించింది.
కౌరవులు యుద్ధానంతర సమాలోచనలో ఉంటారు. అభిమన్యుణ్ణి రథంతో సహా ఎత్తుకుపోయారన్న విషయమై మాటలు జరుగుతూ ఉంటాయి. అంతటి బలశాలి కేవలం భీముడే అని భీష్ముడనగా, ప్రపంచంలో ఇంకా వేరే ఎవరూ బలవంతులు లేరా అని శకుని అంటాడు. "అలానే ఉత్తర కుమారుడి స్థానంలో యుద్ధం చేసింది కూడా అర్జునుడే అని అంటారా" అని శకుని ఎద్దేవా చేస్తాడు. అప్పుడు భీష్ముడు బాణాలలో ఒకదానిని చూపిస్తూ దీనిపై అర్జునుడు అని ఉంది. ఆ మాట నిజమే అంటాడు. అప్పుడు శకుని ఇంకెవరూ వీరులు అర్జునుడు అని పేరు పెట్టుకో గూడాదా అంటాడు. అదే సమయానికి అక్కడికి ఉత్తర కుమారుడు చేరి అసలు విషయం చెబుతాడు. అది విని శకుని మరింత ఆగ్రహిస్తాడు. ద్రోణుడు ఐదు రాత్రుల గడువు ఇంకా అయిపోలేదనీ, తన గురుదక్షిణ ఇవ్వమనీ అడుగుతాడు. అలాగే ఇస్తాను అని దుర్యోధనుడు చెప్పడంతో నాటకం ముగుస్తుంది.
పంచరాత్రము భాసుడు రచించిన నాటకము. మహాభారతంలో విరాటపర్వం చివరన జరిగే దుర్యోధన-ద్రోణ సంవాదం, ఆపై విరాటరాజు కొలువులో పాండవులున్నారనే అనుమానంతో కౌరవులు విరాట రాజు ఆవులను బంధించడం, ఉత్తర కుమారుడు బృహన్నలతో వచ్చి ఓడించి ఆవులను తీసుకుపోవడం అనే మూడు అంకాల్లో ఈ నాటకం నడుస్తుంది.
నాటకం మహాభారతం నుండి గ్రహించబడిందని తెలుస్తోంది. పాత్రలు మినహా సన్నివేశాలన్నీ రచయిత కల్పనలు. మహాభారతం ప్రకారం దుర్యోధనుడెలాంటి యాగం చేయలేదు.
భారత దేశంలో అనేక తెగల, జాతుల అటవిక తెగల వారు నివసిస్తున్నారు. వారు నాగరీక ప్రపంచానికి దూరంగా. సభ్య సమాజానికి భిన్నంగా, అడవులలో నివసిస్తున్నారు. వారికి భాష వుంటుండి కాని దానికి లిపి వుండదు. వారు అడవిలో జంతువులతో పాటే నివసిస్తుంటారు. కాని జంతువుల వలె క్రూరులు కారు. అమాయకులు, ఆత్మీయులు. వారి లోకం వేరు, జీవన విధానము వేరు. నవీన నాగరీక జీవన స్రవంతిలో వారు కలవరు. వారి లోకం వేరు. వారి పోకడ వేరు. నాగరీకుల జోలికి వారు రావడం లేదు.వారి మానాన వారు నాగరికతకు దూరంగా ప్రశాంతంగా బ్రతుకుతున్నారు. .నాగరీకుల జోలికి వారు రాక పోయినా నాగరీకులు మాత్రము వారి జోలికి వెళ్ళి వారిని అభివృద్ధి చేస్తామంటూ అనేక పథకాల పేరు చెప్పి వారికి కేటాయించిన ధనాన్ని కొల్ల గొట్టు తున్నారు. ఈ విషయం వారికి తెలియదు. నాగ రీకులు అంతటితో ఆగకుండా వారి స్వయం కష్టాన్ని కూడా దోచుకుంటున్నారు. వారు సేకరించే అటవిక వుత్పత్తులు అతి సరసంగా కొని అధిక మొత్తంలో అమ్మి ఎక్కువ మొత్తంలో లాభాలు పొందుతున్నారు. ఆ వచ్చిన ఆదాయానికే ఆ అమాయకులు ఉప్పొంగి పోతున్నారు. అలాంటి అనేక జాతులు దేశ వ్యాప్తంగా ఉన్నాయి. ప్రదేశాల వారిగా ఆయా జాతులు, తెగల పేర్లు తెలుసుకోవడమే ఈ ప్రయత్నం.
గుర్రపుబాదము చెట్టు: పొడుగుగా బెరుగును. బెరడు పెచ్చులు పెచ్చులుగా వచ్చును. లేత కొమ్మల మీదను ఆకుల మీదను దట్టముగా రోమములు గలవు.
కింజల్కములు: అన్నియు గలసి యొక గొట్టము వలె నైనవి. గొట్టము పైన గిన్ని వలె వెడల్పుగా నున్నది. దీని మీద రెండు గదులు గల్గిన 12 పుప్పొడి తిత్తులు గలవు.
అండకోశము: పుప్పొడి తిత్తులచే నావరింపబడి యున్నది. 5 తమ్మెలున్నవి. కీలము 1. లావుగ నుండును. కాయలో నొక గదియే గలదు. అండాశయము నందున్న మిగిలిన నాలుగు గదులు పెరుగవు.
ఈ కుటుంబపు ప్రతి మొక్క యొక్కలేత కొమ్మమీదను లేత యాకుల మీదను దట్టముగా గోధుమ వర్ణముగల రోమములు గలవు. ఈ రోమములు ఆముదపాకుల మీద నున్న తెల్లిని పొడివలె లేత యాకులను ఎండకు వాడి పోకుండ గాపాడును. వీనిలో ఆకులు అభిముఖ చేరిక, లఘు పత్రములు లేదా, తాళ పత్ర వైఖరినున్న మిశ్రమ పత్రములు. కణువు పుచ్చములు గలవు. వువ్వులు చిన్నవి. ఆకర్షణ పత్రములు కొన్నిటియందు లేవు. కింజల్కలములన్నియు గలిసియుండును. పుప్పొడి తిత్తులు రెండు గదులు. అండ కోశము 5 గదులు. ఒక్కొక్కప్పుడు కాయలోని గదులు విడిగా నుండును.
గుర్రపు బాదము కుటుంబము వృక్షశాస్త్రములోని ఒక కుటుంబము. ఈ కుటుంబము ఉష్ణ ప్రదేశములలో గలదు. దీనిలో చిన్న మొక్కలౌ మొదలు పెద్ద చెట్ల వరకు నున్నవి.
జర్మనీలో 1879 అక్టోబర్‌ 9న పుట్టిన మాక్స్‌ థియోడర్‌ ఫెలిక్స్‌ వాన్‌లావ్‌ స్కూలు విద్య అనంతరం అప్పటి నిబంధనల ప్రకారం ఏడాది పాటు సైనిక శిక్షణ పొందాడు. ఆపై వివిధ విశ్వవిద్యాలయాల్లో ఉన్నత విద్య చదివి 24 ఏళ్లకే పీహెచ్‌డీ సాధించాడు. తర్వాత బెర్లిన్‌ యూనివర్శిటీలో ప్రొఫెసర్‌గా 24 ఏళ్ల పాటు బాధ్యతలు నిర్వహించాడు. ప్రముఖ శాస్త్రవేత్త ఐన్‌స్టీన్‌తో పరిచయం స్నేహంగా మారిన నేపథ్యంలో ఆయన సాపేక్ష సిద్ధాంతంపై కూడా వాన్‌లావ్‌ పరిశోధన చేశాడు. ఇంకా ఆప్టిక్స్‌, క్వాంటం సిద్ధాంతం, అతివాహకత, క్రిస్టలోగ్రఫీల్లో అతడి సిద్ధాంతాలు ఎంతో ప్రాచుర్యం పొందాయి. రెండో ప్రపంచ యుద్ధం తర్వాత జర్మనీలో శాస్త్ర పరిశోధన రంగాన్ని సుసంపన్నం చేయడంలో ఆయన పాత్ర మరువలేనిది. ఆయన పరిశోధనలు 'మాలిక్యులర్‌ బయాలజీ' అనే నూతన శాస్త్ర ఆవిర్భావానికి దోహద పడ్డాయి.
స్ఫటికాల్లో కొన్ని పరిపూర్ణమైనవైతే, మరికొన్ని అసంపూర్ణమైనవి ఉంటాయి. పరిపూర్ణ స్ఫటికాల్లో పరమాణువుల అమరిక కచ్చితంగా క్రమపద్ధతిలో ఉంటుంది. అసంపూర్ణ స్ఫటికాల్లో అలా ఉండకపోయినా, ఇవే పరిశోధనలకు అనువైనవి. ఈ కారణంగా పరిపూర్ణ స్ఫటికాలలోని పరమాణువులను వాటి స్థానాల నుంచి తప్పించి వేరే మూలకపు పరమాణువులను చొప్పిస్తారు. దీన్నే 'డోపింగ్‌' అంటారు. ఈ ప్రక్రియ వల్లనే ఆధునిక ఎలక్ట్రానిక్‌ పరికరాల ఆవిష్కరణకు నాంది ఏర్పడింది. ఇలా అర్థవాహకాలైన జెర్మానియం, సిలికాన్‌ స్ఫటికాలను వాహకాలుగా మార్చడం వల్ల ట్రాన్సిస్టర్లు, ఎల్‌సీడీ వంటి సాంకేతిక పరికరాలను కనుగొనగలిగారు.
స్పటికాల అంతర్గత నిర్మాణం ఎలా ఉంటుందో కనుగొని, తద్వారా సరికొత్త సాంకేతిక విప్లవానికి దోహదపడిన శాస్త్రవేత్తగా జర్మనీకి చెందిన వాన్‌లావ్‌ పేరు పొందాడు. కంటికి కనబడని, ఏ పరికరానికీ అందుబాటులో లేని స్ఫటికాల అంతర్భాగంలో ఉండే పరమాణువుల అమరికను ఎక్స్‌రేల వివర్తనం ద్వారా అవలోకించిన ఈయనకు 1914లో భౌతిక శాస్త్రంలో నోబెల్‌ పురస్కారం లభించింది .
వాన్‌లావ్‌ మాలిక్యులర్ బయాలజీ పరిశోధకుడు. ఆవిష్కర్త. ఈయన స్ఫటికాల నిర్మాణాన్ని శోధించినవాడు- ఇప్పటి ఎలక్ట్రానిక్‌, కంప్యూటర్‌ రంగాల్లో ట్రాన్సిస్టర్లు, ఎల్‌సీడీ సాంకేతికతల వల్ల వస్తున్న అధునాతన పరికరాల సందడి చెప్పక్కర్లేదు. వీటి అభివృద్ధికి నాంది పలికిన పరిశోధన చేసిన శాస్త్రవేత్త.
మరిన్ని కాటులకు గురికాకుండా కాటుకు గురైన వ్యక్తిని, ఇతరులను రక్షించడం. అయితే కొన్ని ప్రాంతాలలో పాము జాతిని గుర్తించడం అవసరం, అందుకని పామును పట్టుకోవడానికి లేదా చంపడానికి సిఫార్స్ లేదు, ఎందుకంటే పామును చంపే ప్రయత్నంలో మరిన్ని కాట్లకు గురికావడం లేక సరైన సమయంలో వైద్య చికిత్స పొందడంలో ఆలస్యం అవడం జరుగుతుంది.
వ్యక్తిని ప్రశాంతంగా ఉంచాలి. తీవ్రమైన ఒత్తిడి చర్యల వలన రక్త ప్రవాహం పెరుగుతుంది, వ్యక్తి దెబ్బతినే ప్రమాదం ఉంది. గాయపడిన వ్యక్తి భయాందోళనలకు, కలవరపాటుకు గురికాకుండా సానుకూలంగా ధైర్యం చెప్పాలి.
రవాణా ఏర్పాట్ల కోసం, సమీపంలోని ఆసుపత్రి అత్యవసర గది కోసం "కాల్ ఫర్ హెల్ప్‌"కు ఫోన్ చేయాలి. సాధారణంగా అన్ని ప్రాంతాల ఆసుపత్రులలో తరచుగా పాము విషానికి విరుగుడు మందు ఉంటుంది.
గుండె, శరీరం యొక్క ఇతర అవయవాలకు పాముకాటుకు గురైన అంగం నుండి రక్త సరఫరాను తగ్గించేందుకు పాముకాటుకు గురైన అవయవము గుండె స్థాయికి క్రింద ప్రయోజనాత్మక స్థానంలో ఉంచేందుకు కచ్చితంగా ప్రయత్నించాలి.
పాముకాటుకు గురైన వ్యక్తికి తినేందుకు లేదా తాగేందుకు ఏమీ ఇవ్వకూడదు. ముఖ్యంగా వినిమయ మద్యం ముఖ్యమైనది, ఇది ఉద్రేకాన్ని పెంచి విషాన్ని రక్తనాళాలలో వేగంగా కలిసేలా చేస్తుంది. ప్రత్యేకంగా వైద్యుని ఆధ్వర్యంలో మినహా ఉత్ప్రేరకాలు లేదా నొప్పి మందులు ఇవ్వకూడదు.
పాము కరచిన చోట ఉన్న గాయంపై ఒక సిరంజిని ఉంచి వాక్యూం పద్ధతి ద్వారా ఆ గాయం నుంచి రక్తాన్ని పీల్చేలా చేసి విషాన్ని తొలగించుకోవాలి. సిరంజి ద్వారా రక్తాన్ని పీల్చుటకు అనువుగా ఉండుటకు సూది పెట్టే భాగం వద్ద కొంత కోసి దానిని నునుపుగా ఏదైనా బండపైన రుద్ది ఉపయోగించవలెను. పాము కరచిన వెంటనే సిరంజి ద్వారా విషాన్ని తొలగించినట్లయితే గండం గట్టేక్కినట్లే. ఈ పద్ధతిలో గాయం మరింత పెద్దది కాకుండా సులభంగా విషాన్ని తొలగించుటకు సక్షన్ టూల్ మౌత్ ను ఉపయోగించడం మంచిది (సక్షన్ టూల్ అనేది ఇంకు జెట్ ప్రింటర్లలోని కాట్రిడ్జ్ లలోని ఇంకును పీల్చుటకు ఉపయోగిస్తారు).
అమెరికన్ మెడికల్ అసోసియేషన్, అమెరికన్ రెడ్ క్రాస్ సహా అనేక సంస్థలు పాముకాటును సబ్బు, నీటితో శుభ్రం చేయవచ్చునని సిఫార్సు చేశాయి. పాముకాటు చికిత్స సిఫార్సులలో గాయం శుభ్రపరిచడానికి వ్యతిరేకంగా ఆస్ట్రేలియన్ సిఫార్సులు ఉన్నాయి.